Diari Oficial de la Generalitat Valenciana


Sumari del DOGV 4236, del 25-04-2002 (2002/3832)

ACORD de 15 de març de 2002, de la Comissió Territorial d'Urbanisme de València, relatiu a la modificació del Pla General núm. 4 del municipi de Cullera.
---------------------------------------------------------------------------------------------------------------------------------------------------------

### Dades del document

Número de DOGV
:   4236

Data del DOGV
:   25-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3832


Data del document
:   15-03-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cullera
    * pla d'urbanisme

ACORD de 15 de març de 2002, de la Comissió Territorial d'Urbanisme de València, relatiu a la modificació del Pla General núm. 4 del municipi de Cullera. [2002/3832]
  
Vist l'expedient tramés per l'Ajuntament de Cullera, relatiu a la modificació del Pla General núm. 4, i
  
Vist que, amb data 7 de març de 1997, va tindre entrada en el Registre de la Comissió Territorial d'Urbanisme de València l'expedient de referència.
  
Vist que, amb data 22 d'abril de 1997, la Comissió Territorial d'Urbanisme de València va adoptar l'acord de suspendre l'aprovació definitiva de l'esmentada modificació, donada l'existència de deficiències que, en síntesi, consistien en la necessitat d'acreditar el compliment de l'article 55.3 de la LRAU.
  
Vist que, amb data 17 d'agost de 2000, es va requerir l'Ajuntament perquè aportara la documentació sol·licitada en el seu dia, i se li va concedir, per a això, el termini de tres mesos, i se li advertia al mateix temps que transcorregut aquest termini es declararia expressament la caducitat de l'expedient amb arxivament de les actuacions.
  
Vist que la Comissió Informativa de la Comissió Territorial d'Urbanisme de València, en la sessió realitzada el 7 de març de 2002, va emetre informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Atés que la paralització de l'expedient és imputable a l'Ajuntament, i que s'ha seguit el procediment establit en l'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Atés que, a la vista dels requeriments realitzats i de la inactivitat de l'Ajuntament, ha quedat demostrada la inequívoca voluntat d'aquell d'abandonar el procediment iniciat.
  
Atés que la caducitat requereix un acte formal declaratiu emanat del propi òrgan competent per a l'aprovació.
  
Atés que, de conformitat amb el que disposa l'article 10.A, en relació amb l'article 9, els dos del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, en relació amb l'article 92 de la Llei de Règim Jurídic de les Administracions Públiques i del Procediment Administratiu Comú, la competència per a declarar expressament la caducitat la té atorgada la Comissió Territorial d'Urbanisme de València.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 15 de març de 2002, acorda declarar la caducitat de la modificació núm. 4 del Pla General de Cullera.
  
Contra el present Acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 15 de març de 2002.- El secretari de la Comissió Territorial d'Urbanisme: José Manuel Palau Navarro.